Jeg har været kunde i Nordea siden 80érne -dengang under navnet: Andelsbanken, Privatbanken, Unibank og nu Nordea.  

Da jeg i 1997 rejste fra Danmark til udlandet forlod jeg Unibank i Holstebro, der havde jeg været godt tilfreds med min daværende bankrådgiver. Derfor var det også naturligt for mig at vælge samme bank- nu under navnet Nordea da jeg i 2002 kom tilbage til Danmark. 

Jeg var  flyttet til Lolland så afdelingen var placeret i Maribo. Jeg har altid haft en sund økonomi og ikke haft det store behov for at rådgive mig med en bankrådgiver- så da jeg i 2003 købte et lille hus på landet  lagde jeg udbetalingen på huset og resten godkendte Realkredit- så helt uden om banken. 

Med fast arbejde og 2 vikar jobs var min økonomi sund og jeg havde sammen med familien råd til at holde 2 måneders ferie om året  bl.a. til Canada, Afrika og Europa rundt.. Jeg var medlem af fagforening og havde tegnet en forsikring igennem Nordea (Nordea Liv og Pension) i tilfælde af  akut/alvorlig sygdom og samtidig havde jeg tegnet en lønsikrings forsikring der ville sikre mig samme indkomst i tilfælde af arbejdsløshed. 
Min mand og jeg har haft opsparinger i form af: kapitalpension, boligopsparing til begge plus til datteren, børneopsparing og rejseopsparing og en opsparing til de 2 biler vi havde og til hunden. 

I 2009 blev jeg  desværre syg og ikke egnet til arbejdsmarked mere og fik med det samme tilkendt en førtidspension. 
For første gang i mit liv blev min økonomiske situation helt uoverskuelig og jeg måtte kontakte banken i Maribo. 

Min lønsikrings forsikring kunne ikke bruges (havde betalt til den i 3 år) men den kan kun udbetales hvis man er til rådighed på arbejdsmarked. 
Forsikringen igennem Nordea Liv og Pension skulle selvfølgelig kigge på sagen og sende mig til div. læger og speciel læger så der kunne gå mange måneder inden jeg kunne få udbetalt de ca. 2500,- om måneden.  

Mit møde i banken var med en ung pige som absolut ikke anede noget som helst - hun havde ikke engang kigget på den note hvorpå der stod, at mit møde drejede sig om rådgivning efter sygdom.

Vi sad overfor hinanden og det første rådgiveren sagde var: Du kan ikke låne penge. Jeg var lidt overrasket over hendes måde at starte mødet på specielt fordi jeg absolut ikke var interesseret  i lån eller overtræk- jeg havde brug for at få et overblik over vores daglige økonomi da jeg var gået  fra en årlig indkomst på lidt over 500.000kr til en førtidspension på 120.000.  
Men dette mente rådgiveren var selvforskyldt, hun begrundede det med, at Nordea aldrig ville låne penge ud til huskøb til folk der ikke havde råd til at sidde i det på dagpenge. Jeg prøvede at forklare hende, at jeg havde prøvet på bedst mulig måde at sikre mig mod arbejdsløshed men kunne jo ikke sikre mig mod sygdom. Rådgiveren fastholdt hendes mening og holdt fast i at det var selvforskyldt  nu  også min sygdom. - I dag dec..2012 er den blevet anerkendt som arbejdsskade. 
samtidig kunne rådgiveren oplyse mig om at når man modtog førtidspension var man ikke berettiget til en fast bankrådgiver så fremover kunne jeg benytte en "kassedame"

Jeg blev heldigvis så stædig at jeg gik hjem og kiggede økonomien igennem og fandt de løsninger som jeg havde håbet en rådgiver havde taget sig tid til at kigge igennem. Løsningen: bil nr. 2 blev solgt, da jeg nu ikke skulle på arbejde mere. Indbetalingerne til kapitalpensionerne blev halveret, boligopsparingerne ophævet og forforeningen/a-kassen sløjfet. 

Jeg har måtte flytte afdeling til Nykøbing Falster, da afdelingen i Maribo kun har åbent et par timer om dagen og servicen er helt væk. 
Afdelingen i Nyk. Falser er så ikke en dyt bedre. Afdelingen er kæmpe stor og delt op i A og B hold. Der er ansat en til at tage imod kunderne ved døren for at sikre at kunderne går til den rigtige side- Altså A og B holdet. 
For os på B holdet er der jo absolut ingen service alt forgår i et åbent forum . For dem der er på a holdet ser det anderledes ud, man bliver modtaget af et hold rådgiver og ført ind i et afskærmet område, kaffen bliver serveret. 

Nej- Jeg kan ikke anbefale Nordea og venter kun på min erstatning kommer ind på kontoen så flytter jeg 100% bank.